
                                                             Bucureşti, 27.01.1999

                                                                                                 Nr. 922/XVIII/3

BIROUL PERMANENT

AL CAMEREI DEPUTAŢILOR

DOMNULUI PREŞEDINTE

ION DIACONESCU

Vă înaintăm, alăturat, raportul la proiectului de Lege pentru aprobarea Ordonanţei Guvernului nr.67/1998, pentru modificarea Ordonanţei Guvernului nr.48/1994 privind modificarea unor taxe pentru folosirea drumurilor publice şi pentru unele prestări de servicii în porturi şi aeroporturi.
Proiectul de Lege a fost transmis la comisie în procedură normală, iar la întocmirea raportului s-au avut în vedere următoarele avize şi puncte de vedere ale unor instituţii:

· Avizul Comisiei juridice, de disciplină şi imunităţi;

· Avizul Comisiei pentru buget, finanţe şi bănci;

· Avizul Consiliului Legislativ;

           PREŞEDINTE,                                 SECRETAR,

        Dan Ioan Popescu                                Istvan Antal

    Exp.parlam.

Viorela Gondoş

R A P O R T

asupra proiectului de Lege pentru aprobarea Ordonanţei Guvernului 

nr.67/1998, pentru modificarea Ordonanţei Guvernului nr.48/1994 

privind modificarea unor taxe pentru folosirea drumurilor publice şi pentru unele prestări de servicii în porturi şi aeroporturi.
Cu adresa nr.432/28.12.1998 Biroul Permanent al Camerei Deputaţilor, în conformitate cu art.86 din Regulamentul Camerei Deputaţilor, a sesizat în fond Comisia pentru industrii şi servicii, cu dezbaterea şi avizarea pe fond a proiectului de Lege pentru aprobarea Ordonanţei Guvernului nr.67/1998, pentru modificarea Ordonanţei Guvernului nr.48/1994 privind modificarea unor taxe pentru folosirea drumurilor publice şi pentru unele prestări de servicii în porturi şi aeroporturi.

În cadrul şedinţei din data de 27.01.1999, comisia a examinat proiectul de lege supus dezbaterii, având în vedere şi avizele favorabile primite de la Consiliul Legislativ, Comisia juridică, de disciplină şi imunităţi, Comisia pentru buget, finanţe şi bănci, şi a hotărât, cu unanimitate de voturi, ca proiectul de lege să fie supus spre dezbatere şi adoptare în plenul Camerei Deputaţilor, în forma prezentată de Senat.

Proiectul de lege are ca obiect modificarea şi completarea Ordonanţei Guvernului nr.48/1994 privind modificarea unor taxe pentru folosirea drumurilor publice şi pentru unele prestări de servicii în porturi şi aeroporturi în scopul uniformizării activităţilor desfăşurate de actualul Inspectorat al Navigaţiei Civile din Ministerul Transporturilor şi căpităniilor din subordine, astfel încât Ministerul Transporturilor să-şi poată exercita, prin aceasta, autoritatea de stat în domeniu.

Conform art.74, alin.(2) din Constituţia României proiectul de lege supus dezbaterii are caracter de lege ordinară.

            PREŞEDINTE,                                   SECRETAR,

         Dan Ioan Popescu                                 Istvan Antal

  Exp. Parlam.

Viorela Gondoş

